Թիլ Շվայգեր

Թիլ Շվայգեր (գերմ.՝ Til Schweiger, դեկտեմբերի 19, 1963(1963-12-19)[…], Ֆրայբուրգ իմ Բրայսգաու, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի դերասան, ռեժիսոր, պրոդյուսեր, սցենարիստ և մոնտաժող։ Ծնվել է ուսուցիչների ընտանիքում։ Նա սովորել է դերասանական արվեստ Քյոլնում և ավարտել 1989 թվականին։ Նկարահանվել է 60-ից ավելի ֆիլմերում, 9 ֆիլմի ռեժիսոր է։
Առավել հայտնի է «Բախելով երկնքի դռները», «Անփառունակ սրիկաները», «Գեղեցկատեսը», «Գեղեցկատեսը 2» և այլ ֆիլմերից։


== Կարիերա ==
Շվայգերի դեբյուտը՝ որպես պրոդյուսեր և ռեժիսոր ի հայտ եկավ 1997 թվականին, երբ նկարահանեց «Բախելով երկնքի դռները» ֆիլմը, որը ամբողջ աշխարհում մնում է հանդիսատեսի սիրելին։ Նա նաև նկարահանել է «Բևեռային արջը» (գերմ.՝ Der Eisbär) ֆիլմը 1998 թվականին։ Շվայգերն արժանացել է հեղինակավոր «Բամբի» մրցանակի «Ոտաբոբիկ կամրջի վրա» (անգլ.՝ Barefoot) ֆիլմի համար, որի սցենարի հեղինակտ, ռեժսորը, պրոդյուսերն ու գլխավոր դերակատարը ինքն է։ Նա նաև հաղթել է «Բամբի» մրցանակը «Տիեզերական պահակախումբ» ֆիլմում իր դերակատարման համար։ 
2007 թվականին Շվայգերի «Գեղեցկատեսը» ( գերմ.՝ "Keinohrhasen") (անգլ.՝ “Rabbit Without Ears” ) ֆիլմը դարձավ Գերմանիայում ամենահաջողված ֆիլմերից մեկը, որը բերեց նրան 62,000,000 դոլար շահույթ։ Ֆիլմը շահեց «Բամբի» և «Բավարիա» Գերմանական կատակերգություն, երկու "Դիվա", "Յուպիտեր" և "Էռնստ Լուբիչ" կինոմրցանակները։
Ֆիլմի շարունակությունը («Գեղեցկատեսը 2» գերմ.՝ Zweiohrküken անգլ.՝ “Rabbit Without Ears 2”) դուրս է եկել հաջորդ տարին, որը նույնպես մեծ հաջողություն է բերել։ Մոտավորապես 4.2 միլիոն դիտում, որը բերեց 45,000,000 դոլար։
Հետո Շվայգերը սկսեց նկարահանել «1½ Ասպետները. Առևանգված արքայադստերը փնտրելիս» (անգլ.՝ “1½ Knights – In Search of the Ravishing Princess”), որտեղ հենց ինքն էլ նկարահանվեց և որը 2008 թվականին կինոթատրոնների հիթ դարձավ։ 2011 թվականի փետրվարին դուրս եկավ «Սիրահետողը» ֆիլմը (գերմ.՝ Kokowääh), որտեղ Շվայգերի հետ միասին նկարահանվել է նրա դուստրը՝ Էմման։ Շվայգերը և Էմման նորից խաղացել են իրենց դերը, որպես Հենրի և Մագդալենա, «Սիրահետողը 2» ֆիլմում։ Ֆիլմը հեռարձակվել է 2013 թվականի փետրվարի 7-ին։ 
2012 թվականին Շվայգերը իր դստեր՝ Լունայի հետ նկարահանեց մի ֆիլմ, որը անվանեց «Պահապան հրեշտակը» (գերմ.՝ Schutzengel)։ Թիլը մարմնավորում է Մաքսին, ով Գերմանիայի հատուկ ուժերի նախկին աշխատակից է և զբաղվում է վկաների պաշտպանությամբ։ Թիլ Շվայգերը նվիրել է այս ֆիլմը Գերմանիայի բոլոր զինվորներին, ովքեր եղել են Աֆղանստանում և անվանել հատկապես մեկ զինվորի անունով։
Որպես դերասան Շվայգերը առաջին անգամ հայտնվել է էկրանին 1989 թվականին «Լինդենշտրասե» գերմ.՝ "Lindenstraße" սերիալում։ Նրա առաջին դերը ֆիլմում եղել է 1991 թվականին «Վտանգավոր մրցավազք» ֆիլմում գերմ.՝ "Manta, Manta"։
Նա խաղացել է այլ ֆիլմերում և սերիալներում, ինչպիսիք են «Ամենացանկալի տղամարդը» (գերմ.՝ "Der bewegte Mann"), «Բանտարկյանլը» ( Männerpension ), «Ռոզմարիի սիրեկանները» (գերմ.՝ Das Mädchen Rosemarie), «Ապօրինի զավակը» (Bastard ), «Վկայագիր» Bang Boom Bang, «Սատանան և տիկին Դ-ին»( գերմ.՝ "Der große Bagarozy"), «Ինչ անել հրդեհի դեպքում» (գերմ.՝ "Was tun, wenn's brennt"), «Հաջողակ Լյուկի նոր արկածները» (գերմ.՝ "Les Daltons vs. Lucky Luke"), «Կարմիր Բարոնը» (անգլ.՝ "The Red Baron") և այլն…։
Շվայգեր նկարահանվել է նաև մի շարք ամերիկյան ֆիլմերում, ներառյալ «Ծուղակ» (անգլ.՝ "Already Dead"), «Արթուր արքան» (անգլ.՝ " King Arthur"), «U429. Ստորջրյա բանտը» (անգլ.՝ "In Enemy Hands"), «Մոգերը» (անգլ.՝ "Magicians"), «Մրցարշավորդ» (անգլ.՝ "Driven"), «Պանկը Սոլթ-Լեք Սիթիից» (անգլ.՝ " SLC Punk!") «Ջոն և Մաքսը» ("անգլ.՝ Joe and Max"), «Փոխարինող մարդասպանները» (անգլ.՝ "The Replacement Killers"), «Հին Նոր տարին» (անգլ.՝ "New Year's Eve") ֆիլմերը։
Նրա վերջին մեծ էկրանին մարմնավորումը Քվենտին Տարանտինոյի «Անփառունակ սրիկաները» (անգլ.՝ "Inglourious Basterds") ֆիլմում էր, որտեղ նա մարմնավորում էր Հյուգո Շտիգլիցին։ Հետո Շվայգերը հայտնվեց ամերիկյան արտադրության ֆիլմերում. «Կուրյեր» (անգլ.՝ "The Courier"), «Ուրեմն պատերազմ» 2012 (անգլ.՝ "This Means War") և վերջերս՝ 2013 թվականին «Վտանգավոր պատրանք» ֆիլմում (անգլ.՝ "The Necessary Death of Charlie Countryman"), որպես Դարկո։ 
2014 թվականին նա հանդես է եկել նաև «Մապետները» (անգլ.՝ "Muppets Most Wanted") ֆիլմում։


== Անձնական կյանք ==
Շվայգերը 1995 թվականի հունիսի 19-ին ամուսնացել է ամերիկուհի մոդել Դանա Կառլսոնի հետ։ Զույգը ունի 4 երեխա՝ Վալենտին Ֆլորիան Շվայգեր, Լունա Մարի Շվայգեր, Լիլի Կամիլ Շվայգեր և Էմմա Շվայգեր։ Շվայգեր և Կառլսոն զույգը 2005 թվականին բաժանվեց, բայց նրանք դեռ չեն ամուսնալուծվել։
Շվայգերը 2010-2013 թվականներին հարաբերություններ է ունեցել մոդել Սվենյա Հոլթմանի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==

Թիլ Շվայգերի երկրպագուների ռուսական կայք Archived 2012-01-06 at the Wayback Machine.
նկարներ և կենսագրություն